**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – Uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Užsakovas sudaro Sutartį.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

1. **PIRKIMO OBJEKTAS**

**2.1****.** Vandentiekio tinklo Paneriškių g. projektavimo ir rekonstravimo darbai.

1. **PIRKIMO OBJEKTO APIMTYS/KIEKIAI**

**Apimtys** *(nurodytas kiekis orientacinis)*:

3.1. Rekonstruojami esami ketiniai, plieniniai vandentiekio tinklai DN200mm į PE100RC PN10 vamzdžius DN225mm nuo kameros Nr. 241 iki kameros Nr. 73 (Techninės specifikacijos priedas Nr. 1) – apie 1567 m:

3.1.1. Rekonstruojami esami ketiniai vandentiekio tinklai DN200mm į DN225mm nuo kameros Nr. 241 iki kameros Nr. 62, L ~ 432 m.

Kameroje Nr. 241 prisijungti prie esamos uždaromosios armatūros DN200 mm flanšinės jungties. Esama uždaromoji armatūra išsaugojama.

Kameroje Nr. 62 prisijungti prie esamos uždaromosios armatūros DN200 mm flanšinės jungties. Esama uždaromoji armatūra išsaugojama.

3.1.2. Rekonstruojami esami ketiniai vandentiekio tinklai DN200mm į DN225mm nuo kameros Nr. 62 iki kameros Nr. 157, L~ 185 m.

Kameroje Nr. 157 prisijungti prie esamos fasoninės dalies (trišakio) DN200x150 mm flanšinės jungties. Esama uždaromoji armatūra ir flanšinės fasoninės dalys išsaugojamos.

3.1.3. Rekonstruojami esami ketiniai vandentiekio tinklai DN200mm į DN225mm nuo kameros Nr. 157 iki kameros Nr. 104, L ~ 21 m.

Kameroje Nr. 104 esama virinama alkūnė DN 200 mm keičiama ketine flanšine fasonine dalimi (alkūne).

3.1.4. Rekonstruojami esami ketiniai vandentiekio tinklai DN200mm į DN225mm nuo kameros Nr. 104 iki kameros Nr. 103, L ~ 18 m.

Kameroje Nr. 103 prisijungti prie esamos uždaromosios armatūros DN200 mm flanšinės jungties. Esamas plieninis virinamas atsišakojimas 200x100 keičiamas ketine flanšine fasonine dalimi (trišakiu). Esama uždaromoji armatūra išsaugojama.

3.1.5. Rekonstruojami esami ketiniai vandentiekio tinklai DN200mm į DN225mm nuo kameros Nr. 103 iki kameros Nr. 107, L ~ 23 m.

Kameroje Nr. 107 prisijungti prie esamos uždaromosios armatūros DN200 mm flanšinės jungties. Esama uždaromoji armatūra ir fasoninės dalys išsaugojamos.

3.1.6. Rekonstruojami esami ketiniai vandentiekio tinklai DN200mm į DN225mm nuo kameros Nr. 107 iki kameros Nr. 1, L ~ 69 m.

Kameroje Nr. 1 prisijungti prie esamos uždaromosios armatūros DN200 mm flanšinės jungties. Esama uždaromoji armatūra ir fasoninės dalys išsaugojamos.

3.1.7. Rekonstruojami esami plieniniai vandentiekio tinklai DN200mm į DN225mm nuo kameros Nr. 1 iki kameros Nr.2, L ~ 29 m.

Kameroje Nr. 2 prisijungti prie esamos uždaromosios armatūros DN200 mm flanšinės jungties. Esama uždaromoji armatūra ir fasoninės dalys išsaugojamos.

3.1.8. Rekonstruojami esami plieniniai vandentiekio tinklai DN200mm į DN225mm nuo kameros Nr. 2 iki kameros Nr. 153, L ~ 86 m.

Kameroje Nr. 153 prisijungti prie esamos uždaromosios armatūros DN200 mm flanšinės jungties. Esama uždaromoji armatūra DN200 – 1 vnt. ir DN100 – 1 vnt. ir fasoninė dalis (trišakis) DN200x100 mm – 1 vnt. keičiami naujais.

3.1.9. Rekonstruojami esami plieniniai vandentiekio tinklai DN200mm į DN225mm nuo kameros Nr. 153 iki kameros Nr. 103, L ~ 33 m.

Kamera Nr. 103 demontuojama.

3.1.10. Rekonstruojami esami plieniniai vandentiekio tinklai DN200mm į DN225mm nuo kameros Nr. 103 iki kameros Nr. 61, L ~ 313 m.

Kameroje Nr. 61 prisijungti prie esamos fasoninės dalies (trišakio) DN200x50 mm flanšinės jungties. Esama uždaromoji armatūra DN50 – 1 vnt. ir fasoninė dalis (trišakis) DN200x50 mm – 1 vnt. keičiami naujais.

3.1.11. Rekonstruojami esami plieniniai vandentiekio tinklai DN200mm į DN225mm nuo kameros Nr. 61 iki kameros Nr. 33, L ~ 118 m.

Kameroje Nr. 33 prisijungti prie esamos fasoninės dalies (trišakio) DN200x50 mm flanšinės jungties. Esama uždaromoji armatūra DN50 – 1 vnt. ir fasoninė dalis (trišakis) DN200x50 mm – 1 vnt. keičiami naujais.

3.1.12. Rekonstruojami esami plieniniai vandentiekio tinklai DN200mm į DN225mm nuo kameros Nr. 33 iki kameros Nr. 73, L ~ 240 m.

Kameroje Nr. 73 prisijungti prie esamos uždaromosios armatūros DN250 mm flanšinės jungties su ketine flanšine fasonine dalimi (sagos tipo perėjimas) DN250x200 mm. Esama uždaromoji armatūra ir fasoninės dalys išsaugojamos.

3.2. Projektuojamų vamzdžių tarpusavio jungime naudoti kontaktinį PE vamzdžių jungimo būdą. Esamas kamerų gelžbetoninių konstrukcijų ertmes sandarinti vandeniui nelaidžia medžiaga. Nepertraukiamam vandens tiekimui esamiems vartotojams įrengti žiedinio tinklo nutraukimo vietose laikinąsias akles arba laikinąją vandens tiekimo liniją.

1. **SUTARTINIŲ ĮSIPAREIGOJIMŲ VYKDYMO VIETA**

Kuro g. – Paneriškių g. – Jočionių g., Vilniaus m.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Esami vandentiekio tinklai pastatyti naudojant ketinius, plieninius vamzdžius. Vamzdžiai seni, pažeisti korozijos. Siekiant išvengti avarijų rizikos, nepertraukiamai aprūpinti gyventojus geriamuoju vandeniu reikalingas vandentiekio tinklo rekonstravimas.

* 1. **Pirkimo objekto aprašymas**

Vykdydamas Sutartį Rangovas privalo vadovautis šios Techninės specifikacijos reikalavimais, UAB „Vilniaus vandenys“ patvirtintomis techninėmis specifikacijomis ir technine politika, skelbiamais http://www.vv.lt/lt/partneriams bei Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą.

Rangovas turės:

5.2.1 Gauti visus reikiamus privalomuosius dokumentus, sutikimus inžinerinių statinių projektavimo ir rekonstravimo darbams.

5.2.2. Atlikti reikiamus statybinius inžinerinius tyrimus.

* + 1. Nustatyti statinio statybos rūšį, vadovaujantis statybos techniniu reglamentu STR 1.01.08:2002 „Statinio statybos rūšys“, parengti objekto statinio projektą vadovaujantis statybos techniniu reglamentu STR 1.04.04:2017 „Statinio projektavimas, projektavimo ekspertizė“ bei kitų statinio projektavimą reglamentuojančių teisės aktų reikalavimais, tyrinėjimų duomenimis, Technine specifikacija bei prisijungimo sąlygomis.
    2. Gauti statybą leidžiantį dokumentą (pagal įgaliojimą, už statybos leidimą moka Rangovas).
    3. Pateikti pilnai sukomplektuotus 2 (du) statinio projekto egzempliorius popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatu.
    4. Prieš pradedant darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios.
    5. Atlikti visus darbus pagal statinio projektą.
    6. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka.
    7. Atlikti vandentiekio tinklų hidraulinius bandymus.
    8. Atlikti vandentiekio tinklų praplovimą.
    9. Dezinfekuoti rekonstruotus vandentiekio tinklus ir gauti teigiamus vandens tyrimų rezultatus (pažymą).
    10. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką.
    11. Parengti statinio projekto paskutinės versijos brėžinius ir technines specifikacijas su žyma „Taip pastatyta“.
    12. Parengti statinio kadastro duomenų bylą, kuri turi būti pateikta su išankstine VĮ „Registrų centras“ patikra.
    13. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“, statybos užbaigimo dokumento gavimui arba pateikti užpildytą deklaraciją (pagal įgaliojimą, už statybos užbaigimo dokumentą moka Rangovas).
    14. Teikiant galutinį atliktų darbų aktą Rangovas turės užpildyti pastatyto materialaus turto suvestinę lentelę, kurioje galutinė bendra objekto kaina bus išskaidyta į atskirus objektus: tinklai, statiniai, įrengimai. Lentelės formą pateiks Užsakovas.
  1. **Sutartinių įsipareigojimų vykdymo tvarka ir terminai**
     1. Statinio projektas turi būti parengtas ir statybos darbai turi būti atlikti per 8 mėn. nuo Sutarties įsigaliojimo dienos. Per papildomą 1 mėn. turi būti atliktos statybos užbaigimo procedūros.
     2. Sutarties galiojimo terminas, įskaitant apmokėjimo terminą yra 10 mėn.
     3. Aktavimo tvarka už atliktus darbus pagal darbų kainų žiniaraštį (Techninės specifikacijos Priedas Nr. 4):
        1. aktas gali būti teikiamas Užsakovui pagal žiniaraščio 1.1 , 1.2 pozicijas tik pilnai atlikus darbus.
        2. žiniaraščio 2.1, 3.1, 4.1, 5.1, 6.1, 7.1, 8.1, 9.1, 10.1, 11.1, 12.1, 13.1 eilutėms darbų aktavimas bus vykdomas: pilnai atlikus statybos-montavimo darbus – 80%, pilnai atlikus dangų atstatymo ir aplinkos tvarkymo, komunikacijų žymėjimo ženklų įrengimo darbus – 20%.
     4. Vandens tiekimo nutraukimas esamiems vartotojams galimas suderinus su Užsakovu atjungimo laiką prieš 14 kalendorinių dienų iki numatomų darbų pradžios.
     5. Darbai bus vykdomi pagal suderintą darbų grafiką (žr. Techninės specifikacijos 5.4.1 p.).
     6. Nesibaigus Sutartyje nustatytam darbų atlikimo terminui, Šalių rašytiniu sutarimu darbų atlikimo terminai gali būti pratęsti tiek dienų, kiek truko žemiau nurodytos aplinkybės, jeigu Rangovas, nuo aplinkybės/-ių atsiradimo ne vėliau kaip 5 d. d., pateikia Užsakovui argumentuotą prašymą pratęsti darbų atlikimo terminą ir jame nurodytos aplinkybės yra susijusios bent su viena iš šių aplinkybių:
* Užsakovas nevykdo ar netinkamai vykdo savo įsipareigojimus pagal šią Sutartį ir Rangovas negali vykdyti darbų.
* Užsakovo pateikiami papildomi nurodymai Rangovui turi įtakos Rangovo darbų atlikimo terminams.
* Valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti darbus.
* Vykdant darbus paaiškėja šios Sutarties pasirašymo metu nenumatytos aplinkybės (trečiųjų asmenų (valstybinių ir savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą ir šią Sutartį turi būti vykdomi darbai, delsimas ar nesutikimas Užsakovo nustatytomis sąlygomis derinti projektą).
* Rangovo darbų atlikimo terminus lemia ypač nepalankios meteorologinės sąlygos (pvz., ekstremalūs šalčiai, ilgalaikės liūtys, pūgos, uraganinis vėjas ir kt.). Ši sąlyga taikoma tik tuo atveju, jei Rangovas darbus vykdė pagal Sutartimi nustatytą darbų atlikimo grafiką su aiškiai nurodytais konkrečiais darbų atlikimo terminais ir jei pateikė Užsakovui pažymą iš Lietuvos hidrometeorologijos tarnybos apie ypač nepalankias meteorologines sąlygas, kurios pažymoje nurodytame laikotarpyje galėjo turėti įtakos darbų atlikimo terminui. Ši sąlyga netaikoma, jei Rangovas susiplanuoja atvirame ore vykdomus darbus atlikti žiemos laikotarpiu (nuo gruodžio 1 d. iki balandžio 15 d.), kai yra rizika, kad esant minusinei lauko oro temperatūrai ar kitoms oro sąlygoms būdingoms žiemos laikotarpiui (sniegas, apledėjimas, grunto įšalas ir kita) tam tikro pobūdžio darbai (pvz., mūro, betonavimo, grunto darbai, aplinkos tvarkymo, dangų atstatymo, tinklų tiesimo ir išbandymo, kiti darbai, kurių procese naudojamas vanduo, ir t. t.) nebus tinkamai ir/ar laiku atlikti. Rangovas, planuodamas darbus žiemos laikotarpiu (nuo gruodžio 1 d. iki balandžio 15 d.), kurių tinkamam ir savalaikiam atlikimui gali turėti įtaką žiemos periodo meteorologinės sąlygos, prisiima pilną atsakomybę dėl šių darbų tinkamo atlikimo atitinkamu metu.
  1. **Sutarties vykdymo metu pateikiama dokumentacija**

Rangovas privalės pateikti ir suderinti su Užsakovu:

5.4.1. Darbų atlikimo grafiką per 14 k. d. nuo Sutarties įsigaliojimo dienos (grafikas turi būti savaičių tikslumu).Grafiko apačioje pagal darbų pozicijas turi būti pateiktos planuojamų atlikti ir aktuoti darbų vertės. Jei Rangovas atliks darbus anksčiau nei nurodyta darbų atlikimo grafike, aktas teikiamas grafike numatytai sumai ne anksčiau 1 mėn. nei nurodyta grafike.

5.4.2. Statinio projektą, statybos darbų žurnalus (už Rangovo lėšas), išpildomąją dokumentaciją, kadastrinių matavimų bylas su išankstine VĮ „Registrų centras“ patikra, atliktų darbų aktus, statybos užbaigimą patvirtinantį dokumentą.

1. **UŽSAKOVO ĮSIPAREIGOJIMAI**
   1. Užsakovas įsipareigoja apmokėti Rangovo pateiktą sąskaitą per 30 k. d. po sąskaitos pateikimo per „E. sąskaita“ informacinę sistemą dienos.
   2. Užsakovas sudarys galimybę Rangovui darbų metu naudotis vandeniu (bandymams, praplovimui). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.
2. **PAPILDOMA INFORMACIJA**
   1. Darbų vykdymo metu Rangovas turi naudoti tik tas medžiagas / gaminius, kurie nurodyti Techninės specifikacijos Priede Nr. 3. Šiame priede nurodytos medžiagos / gaminiai turi atitikti Techninės specifikacijos Priede Nr. 2 nustatytus reikalavimus ir (arba) būti parinkti iš medžiagų sąrašo, nurodyto http://www.vv.lt/lt/partneriams, galiojusio pirkimo skelbimo metu.
   2. Sutarties vykdymo metu Rangovas, gavęs rašytinį Užsakovo sutikimą, turi teisę keisti perkamas medžiagas / gaminius nurodytus Techninės specifikacijos Priede Nr. 3, jeigu tokių medžiagų / gaminių gamintojas ir (arba) oficialus gamintojo atstovas nebegamina. Siekdamas keisti perkamą medžiagą / gaminį, Rangovas privalo pateikti Užsakovui argumentuotą prašymą su įrodymais, kad gamintojas (-ojai) ir (ar) oficialus (-ūs) gamintojo (-ojų) atstovas (-ai) medžiagų / gaminių nurodytų Techninės specifikacijos Priede Nr. 3 nebegamina ir kad keičiamos naujos perkamos medžiagos / gaminiai visiškai atitinka Techninės specifikacijos reikalavimus. Rangovas keisdamas medžiagas / gaminius negali didinti perkamų medžiagų / gaminių įkainių, pristatymo ir / ar statybos terminų ir / ar keisti kitas sąlygas. Rangovas privalo pateikti keičiamų naujų perkamų medžiagų / gaminių dokumentus.
   3. Dalis vandentiekio rekonstravimo darbų bus vykdomi geležinkelių apsaugos zonoje.
3. **PRIEDAI**

Priedas Nr. 1. Rekonstruojamo tinklo Paneriškių g. Schema Nr. 1.

Priedas Nr. 2. Medžiagų, gaminių techninės specifikacijos ir jų atitikimas.

Priedas Nr. 3. Konkrečiai siūlomos medžiagos, gaminiai ir jų gamintojai.

Priedas Nr. 4. Darbų kainų žiniaraštis.

Priedas Nr. 5. Šulinių kortelės.

Priedas Nr. 6. Registrų centro išrašas.